**ΠΕΡΙΦΕΡΕΙΑΚΟ ΔΗΜΟΤΙΚΟ ΣΧΟΛΕΙΟ ΚΛΗΡΟΥ**

Λεωφ. Αρχιεπισκόπου Μακαρίου Γ΄66, Τ.Κ. 2600 Κλήρου, Λευκωσία – Τηλ: 22632425 Τηλεομοιότυπο:22874308, Ηλεκτρονικό Ταχυδρομείο: dim-klirou-lef@schools.ac.cy

**ΕΝΗΜΕΡΩΤΙΚΟ ΔΕΛΤΙΟ ΟΚΤΩΒΡΙΟΥ**

14/10/2022

**Αγαπητοί γονείς/κηδεμόνες,**

**Επικοινωνούμε μαζί σας για να σας ενημερώσουμε για:**

1. Δραστηριότητες που πραγματοποιήθηκαν
2. Δραστηριότητες που προγραμματίστηκαν
3. Άλλα σημαντικά θέματα
4. **Δραστηριότητες που πραγματοποιήθηκαν:**

* **Οι συναντήσεις γονέων/κηδεμόνων με τους εκπαιδευτικούς συνεχίζονται με μεγάλη επιτυχία!! Σας ευχαριστούμε για την άμεση ανταπόκριση και την άψογη συνεργασία!**
* Την Τρίτη, 27 Σεπτεμβρίου πραγματοποιήθηκαν διάφορες αθλητικές δραστηριότητες στα πλαίσια της **« Ευρωπαϊκής Εβδομάδας Αθλητισμού, 23-30 Σεπτεμβρίου 2022».** Τα παιδιά γνώρισαν το άθλημα του καράτε και χόρεψαν hip-hop με εκπαιδευτές από τις σχολές «Real Art Dance» και « Dojo». Τους ευχαριστούμε για την αφιλοκερδή προσφορά τους!
* Την Πέμπτη, 29 Σεπτεμβρίου πραγματοποιήθηκε **ο ενδοσχολικός εορτασμός της**

**1ης Οκτωβρίου**. Τα παιδιά της **Στ΄ τάξης και η δασκάλα** τους, μας παρουσίασαν ένα εξαιρετικό καλλιτεχνικό πρόγραμμα. Οι γονείς που παραβρέθηκαν απόλαυσαν τόσο το όμορφο πρόγραμμα όσο **και τα τραγούδια που ετοίμασε η δασκάλα της μουσικής** με τα παιδιά της Στ΄ τάξης.

* Την Παρασκευή, 30 Σεπτεμβρίου τα παιδιά των τάξεων **Ε΄ και Στ**΄ συμμετείχαν στη δράση **«Βραδιά Ερευνητή 2022»**, που πραγματοποιήθηκε στη Λευκωσία. Τα παιδιά είχαν την ευκαιρία να γνωρίσουν επιστήμονες και να παρατηρήσουν διάφορα πειράματα. Είχαν, βέβαια, και την ευκαιρία να απολαύσουν το παγωτό τους στην Οδό Λήδρας!
* Την Πέμπτη, 6 Οκτωβρίου παιδιά του σχολείου μας παρουσίασαν το «καλημέρα» στις δικές τους γλώσσες!! Επίσης, μας τραγούδησαν ένα όμορφο τραγούδι!! Η εκδήλωση πραγματοποιήθηκε στα πλαίσια της **«Ευρωπαϊκής ημέρας γλωσσών»!!** Μπράβο στα παιδιά μας και τη δασκάλα τους!!

1. **Δραστηριότητες που προγραμματίστηκαν:**

* Την Πέμπτη, 13 Οκτωβρίου και την Πέμπτη, 20 Οκτωβρίου**,** παιδιά του σχολείου μας θα επισκεφθούν **το «Παλιό Σχολείο Κλήρου»** και θα συμμετάσχουν σε εκπαιδευτικό πρόγραμμα.
* Την Τρίτη, 18 Οκτωβρίου τα παιδιά της Ε΄ τάξηςθα συμμετάσχουν σε εκπαιδευτικό πρόγραμμα με εκπαιδευτές του συνδέσμου **«Hope For Children».**
* Την Πέμπτη, 27 Οκτωβρίου στις 7:45 -8:45 π.μ. Θα πραγματοποιηθεί **ο εορτασμός της 28ης Οκτωβρίου 1940**. Θα συμμετάσχουν τα παιδιά **της Ε΄ τάξης**. Όσοι γονείς επιθυμούν μπορούν να παρευρεθούν στην εκδήλωση η οποία θα πραγματοποιηθεί στον χώρο του σχολείου από τις 07:45-08:45.
* Την Παρασκευή, 28 Οκτωβρίου παιδιά των τάξεων **Δ΄, Ε΄ και Στ**΄ θα συμμετάσχουν στη **μαθητική** **παρέλαση** για την εθνική γιορτή, που θα πραγματοποιηθεί στην κοινότητα **της Ψιμολόφου.** Τα παιδιά τα οποία έχουν ήδη φέρει τις δηλώσεις τους, θα συνοδευτούν από τους γονείς τους στον χώρο της παρέλασης. Θα δοθούν στα παιδιά που θα λάβουν μέρος οι απαραίτητες πληροφορίες με σχετική ανακοίνωση.
* Την Τετάρτη, στις 2 Νοεμβρίου τα παιδιά θα έχουν την ευκαιρία να συμμετάσχουν στο **εκπαιδευτικό μουσικό πρόγραμμα «Λύραυλος».** Το πρόγραμμα θα πραγματοποιηθεί στην αίθουσα του Κοινοτικού Συμβουλίου. Η είσοδος για κάθε παιδί είναι 4 ευρώ.
* Τη Δευτέρα, 7 Νοεμβρίου το σχολείο θα πραγματοποιήσει την **εκπαιδευτική εκδρομή του 1ου τριμήνου, στα Λεύκαρα**. Περισσότερες πληροφορίες θα σας δοθούν αργότερα με σχετική ανακοίνωση.

1. **Άλλα σημαντικά θέματα**:

* Συνεχίζεται η έρευνα του ΥΠΑΝ σχετικά με το Φαινόμενο της Βίας στα Σχολεία με την Γ΄ Φάση. Οι σχετικές πληροφορίες και τα σχετικά ερωτηματολόγια βρίσκονται στην **ιστοσελίδα του σχολείου μας**. Σίγουρα με τη δική σας συμβολή θα μπορέσει το ΥΠΑΝ και το Πανεπιστήμιο Κύπρου να προβούν σε συμπεράσματα για το πιο πάνω θέμα και να παρέχουν σχετική επιμόρφωση και στήριξη για μείωση του φαινομένου της βίας στα σχολεία.
* Προληπτικά Προγράμματα Οδοντιατρικών Υπηρεσιών για τα παιδιά των τάξεων Α΄ και Ε΄:

**Η εξέταση θα γίνεται μόνο σε παιδιά στα οποία υπάρχει η σχετική συγκατάθεση από τους γονείς στο έντυπο που θα τους δοθεί.**

* Σχολικοί εκκλησιασμοί-θεία κοινωνία: Στα πλαίσια της θρησκευτικής αγωγής θα πραγματοποιηθούν σχολικοί εκκλησιασμοί κατά τους οποίους τα παιδιά θα έχουν την ευκαιρία να κοινωνήσουν. Για τον σκοπό αυτό σας αποστέλλουμε σχετικό έντυπο συγκατάθεσης.
* Έναρξη Κατηχητικών Συνάξεων για τα παιδιά των τάξεων Ε΄ και Στ΄: Αποστέλλεται έντυπο από τον ιερέα της κοινότητάς μας με τις σχετικές πληροφορίες και συγκατάθεση για τα παιδιά που θα συμμετάσχουν στις συνάξεις αυτές.

**Από το Σχολείο**

**Η αγάπη είναι κάτι που μας δίνεται από τον Θεό,**

**γιατί ο Θεός είναι Αγάπη! (Γερόντισσα Γαβριηλία)**